2010-yilgi Vladikavkaz terakti
Vladikavkazdagi terakt 2010-yil 9-sentabr kuni Moskva vaqti bilan soat 11:20 da sodir boʻlgan. Vladikavkaz markaziy bozori yaqinida oʻrnatilgan bombani Nazran shahridan boʻlgan 24 yoshli xudkush-terrorchi Magomed Latirov ishga tushirgan. U savdo maydoni yonidan Volga-3102 rusumli yengil avtomashinada oʻtib ketayotgan boʻlgan. Trotil ekvivalentida quvvati 40 kg gacha boʻlgan portlovchi qurilma armatura va murvat boʻlaklari koʻrinishidagi zarar yetkazuvchi elementlar bilan toʻldirilgan boʻlgan. Birozdan keyin savdo maydoniga kiraverishda yana bir portlovchi qurilma aniqlangan. Portlash natijasida jami 18 kishi halok boʻldigan. Shundan 14 kishi voqea joyida, yana toʻrt kishi kasalxonada vafot etgan. 202 kishi turli darajada tan jarohati olgan. Shimoliy Osetiya rahbari Taymuraz Mamsurovning farmoni bilan 2010-yil 10-sentabr respublikada motam kuni deb eʼlon qilindi. Portlash fakti boʻyicha Rossiya Federatsiyasi Jinoyat kodeksining 205 (terrorchilik harakati), 105- modda 2-qismi(ikki va undan ortiq odam oʻldirish) va 222- (noqonuniy qurol savdosi) moddalari bilan jinoiy ish qoʻzgʻatilgan. Bosh prokuror Yuriy Chayka tergovni shaxsiy nazoratiga olgan. 2014 yil 9-aprelda Shimoliy Kavkaz okrugi harbiy sudi terakt tashkilotchisi Iso Xashagulgovni umrbod ozodlikdan mahrum qilish jazosiga hukm qildi. Shuningdek, teraktning yana 4 nafar tashkilotchisi 14 yildan 24 yilgacha ozodlikdan mahrum qilindi.